कम नहीं हो रही टीके लगने की अफवाह चिकित्सा विभाग ने नहीं ली सुध
कामां. गांव लेवडा में ग्रामीणों बच्चों को समझाते बीईईओ सरपंच संघ अध्यक्ष।
भास्कर संवाददाता | कामां
मेवातक्षेत्र के सरकारी विद्यालयों में फैल रही नसबंदी नपुसंकता टीके लगने की अफवाह का असर कम होने का नाम नहीं ले रहा है। जिसके चलते मेवात के विद्यालयों में उपस्थिति ना के बराबर चल रही है। जिसको लेकर शिक्षक अभिभावक परेशान हंै। लेकिन एक सप्ताह का वक्त बीत जाने के बाद चिकित्सा विभाग अभी तक इन गावों में जाकर कोई प्रयास नहीं किए है। जिससे लोगों में चिकित्सा विभाग के खिलाफ रोष व्याप्त है। वहीं दूसरी ओर मामले को गंभीरता से लेते हुए बीईईओ कन्हैया लाल शर्मा सरपंच संघ के अध्यक्ष राजेश गुर्जर ने ग्राम पंचायत लेवड़ा के विभिन्न गावों के राजकीय विद्यालयों जाकर ग्रामीणों बच्चों से समझाईश की। उन्होंने ग्रामीणों को फैल रही अफवाह से दूर रहकर बच्चों को पूर्व की तरह विद्यालय भेजने का आग्रह किया। वही दूसरी ओर राजकीय यूनानी चिकित्सक डा.खालिद, जिला वक्फ कमेटी के अध्यक्ष मुंशी खां गिरदावर, भाजपा अल्पसंख्यक मोर्चा के पूर्व जिलाध्यक्ष अली हुसैन शाकिर अली ने मेवात के अन्य कई गांवों के विद्यालयों में जा कर अभिभावकों से संपर्क कर टीके की बात को महज अफवाह बताकर अपने बच्चों को शिक्षा के लिए विद्यालय भेजने के लिए प्रेरित किया।
hin_Deva hin_Deva mar_Deva hin_Deva